Haridus- ja Teadusministeerium

Lähiajalugu

Eesti Vabariigi taasiseseisvumise järgne esimene haridusminister oli Rein Loik. 1992. aastal muudeti Eesti senine haridusministeerium kultuuri- ja haridusministeeriumiks, ühendades kaks valdkonda. Esimene kultuuri- ja haridusminister oli Paul-Eerik Rummo. 1996. aastal, kui ministeeriumi juhtis Jaak Aaviksoo, lahutati sellest taas kultuuriministeerium. 1. jaanuarist 2003, mil haridusminister oli Mailis Rand, anti ministeeriumi alluvusse ka teadustegevus, millega haridus- ja teadusministeerium sai praeguse nime.

Struktuur

2013. aasta novembri seisuga oli haridus- ja teadusministeeriumil neli asekantslerit ja 17 osakonda. Ministeeriumi haldusalas tegutses struktuurikaardi järgi 10 allasutust, sh 7 sihtasutust.
Üld- ja kutsehariduse asekantslerile allusid kutse- ja täiskasvanuhariduse osakond, välishindamisosakond, üldharidusosakond, SA Innove ja SA Kutsekoda.
Kõrghariduse ja teaduse asekantslerile allusid kõrghariduse osakond, teadusosakond, SA Archimedes, SA Eesti Teadusagentuur (ETAG) ja SA Teaduskeskus AHHAA.
Noorte ja välissuhete asekantslerile allusid Euroopa Liidu ja rahvusvahelise koostöö osakond, keeleosakond, noorteosakond, keeleinspektsioon, Eesti Noorsootöö Keskus ning Spordikoolituse ja -teabe SA.
Planeerimise asekantslerile allusid analüüsiosakond, rahandusosakond, riigivaraosakond, tõukefondide osakond ja üldosakond.
Otse kantslerile allusid personaliosakond, avalike suhete osakond, õigusosakond, Rahvusarhiiv ja Hariduse Infotehnoloogia SA (HITSA). Otse ministrile allus siseauditiosakond.

Haldusala

2013. aasta novembri seisuga kuulusid HTMi haldusalasse järgmised allasutused: Ahtme Kool, Eesti Biokeskus, Eesti Keele Instituut, Eesti Kirjandusmuuseum, Eesti Lennuakadeemia, Eesti Mereakadeemia, Eesti Noorsootöö Keskus, G. Otsa nim Tallinna Muusikakool, Haapsalu Kutsehariduskeskus, Haapsalu Viigi Kool, Heino Elleri nimeline Tartu Muusikakool, Hiiumaa Ametikool, Ida-Virumaa Kutsehariduskeskus, Järvamaa Kutsehariduskeskus, Jõgevamaa Gümnaasium, Kaagvere Erikool, Kaelase Kool, Kallemäe Kool, Kammeri Kool, Keeleinspektsioon, Kehtna Majandus- ja Tehnoloogiakool, Keila-Joa Sanatoorne Internaatkool, Kiigemetsa Kool, Kosejõe Kool, Kuressaare Ametikool, Kõpu Internaatkool, Lahmuse Kool, Luua Metsanduskool, Lääne-Viru Rakenduskõrgkool, Läänemaa Ühisgümnaasium, Narva Kutseõppekeskus, Narva Vanalinna Riigikool, Noarootsi Gümnaasium, Nurme Kool, Nõo Reaalgümnaasium, Olustvere Teenindus- ja Maamajanduskool, Porkuni Kool, Pärnumaa Kutsehariduskeskus, Põltsamaa Ametikool, Rahvusarhiiv, Raikküla Kool, Rakvere Ametikool, Räpina Aianduskool, Sillamäe Kutsekool, Tallinna Balletikool, Tallinna Ehituskool, Tallinna Konstantin Pätsi Vabaõhukool, Tallinna Lasnamäe Mehaanikakool, Tallinna Majanduskool, Tallinna Muusikakeskkool, Tallinna Polütehnikum, Tallinna Teeninduskool, Tallinna Tehnikakõrgkool, Tallinna Tervishoiu Kõrgkool, Tallinna Transpordikool, Tallinna Tööstushariduskeskus, Tapa Erikool, Tartu Emajõe Kool, Tartu Hiie Kool, Tartu Kunstikool, Tartu Kõrgem Kunstikool, Tartu Observatoorium, Tartu Tervishoiu Kõrgkool, Urvaste Kool, Vaeküla Kool, Valga Jaanikese Kool, Valgamaa Kutseõppekeskus, Vana-Vigala Tehnika- ja Teeninduskool, Vastseliina Internaatkool, Viljandi Gümnaasium, Viljandi Ühendatud Kutsekeskkool, Võrumaa Kutsehariduskeskus ja Ämmuste Kool.